དགོས་སུ་བོད་ནི་ཤེས་རིག་དང་ལག་རྩལ་གང་གི་ཆ་ལ་ལོ་རྒྱུས་དུན་ཡུན་རིང་བ་རིག་གཞུང་འོད་སྟོང་འཕྲོ་བའི་མི་རིགས་ཤིག་ཡིན་པས།ཤོག་བུ་བཟོ་བའི་ལག་རྩལ་དེ་ཡང་གནའ་དུས་ནས་ཤེས་རིག་དར་ཁྱབ་བྱུང་བ་ནས་རིམ་བཞིན་བྱུང་ཏེ།འདི་ནས་ཡར་འདེད་པའི་ལོ༡༨༠༣༣སྤྱི་ལོ་སྔོན་གྱི་ལོ༡༦༠༡༦ལོར་ཞང་བོད་མཐོ་སྒང་འདིར་གཡུང་དྲུང་བོན་གྱི་སྟོན་པ་གཤེན་རབ་ཀྱི་སྐབས་ནས་ཤོག་བཟོའི་ལག་ཤེས་ཡོད་པ་མ་ཟད།སྟོན་པའི་བཀའ་རྟེན་གསུང་རབ་རྣམས་འབྲི་ཀློག་འདོན་གསུམ་གྱི་ལམ་ནས་འཛིན་སྐྱོང་བྱས་ཡོད་པ་སྟེ།སྟོན་པ་ཉིད་ཀྱི་གསུང་བའི་བཀའ༼གསེར་འོད་ནོར་བུ་འོད་འབར༽ལས་མཐིང་ཤོག་སྔོན་པོ་གཡུ་མདོག་དག་ལ་ནི།སེར་འབར་རིན་ཆེན་གསེར་གྱི་བྲིས་ན་སུ།ཞེས་དང་མཚར་ཤོག་དམར་པོ་བྱུ་རུའི་མདོག་འདྲ་ལ།སྔོ་འབར་རིན་ཆེན་གཡུ་ཡི་བྲིས་ན་སུ།ཞེས་དང་དཀར་གསལ་མདངས་ལྡན་དུང་ཤོག་དག་ལ་ནི།མཚར་དཀར་དང་ནི་རྒྱ་སྣག་དག་ལ་ཡང་།རིན་ཆེན་བཟང་དྲུག་སྨན་སྤོས་བྲིས་ན་སུ།ཞེས་པ་སོགས་ལས་ཤོག་བུའི་རྒྱུ་ཆ་དང་ཁ་དོག་ཧ་ཅང་མང་པོ་ཡོད་པ་མཚོན་ཡོད།